ئایفۆن ١٥

ئایفۆن ١٥ و ئایفۆن ١٥ پڵەس مۆبایلی زیرەکن کە لەلایەن کۆمپانیای ئەپڵەوە دیزاین کراون و پەرەیان پێدراوە و بازاڕیان بۆ کراوە. ئامێرەکان لە ١٢ی ئەیلوولی ٢٠٢٣ لە میانی چالاکییەکانی ئەپڵ لە ئەپڵ پارک لە شاری کوپەرتینۆ لە ویلایەتی کالیفۆرنیا شانبەشانی مۆبایلە سەرەکییەکانی ئایفۆن ١٥ پرۆ و ١٥ پرۆ ماکس کە نرخیان بەرزترە، ڕاگەیەندرا. داواکاری پێشوەختە لە ١٥ی ئەیلوولی ٢٠٢٣ دەستیپێکردووە و ئامێرەکان لە ٢٢ی ئەیلوولی ٢٠٢٣ بەردەستکراون.

لە ساڵی ٢٠٢١ لێژنەی ئەورووپی دەستیکرد بە تاوتوێکردنی پێشنیارێک بۆ ئیختیاری USB-C لەسەر ھەموو ئامێرەکانی یەکێتی ئەورووپا، لەنێویاندا ئایفۆنەکان. شرۆڤەکاری کۆمپانیای ئەپڵ «مینگ چی کوو» باسی ئەوەی کرد کە ئەپڵ تا ساڵی ٢٠٢٣ پەیوەندیکەری ڕووناکی کە تایبەتە بە خۆی دادەبەزێنێت. لە کاتی ئەو ڕاگەیاندنەدا، ئەپڵ بیری لەوە دەکردەوە کە بگۆڕێت بۆ USB-C بەھۆی ئەگەری تێپەڕاندنی پێشنیازی یەکێتی ئەورووپا. ئەم پێشنیازە لە مانگی تشرینی یەکەمی ٢٠٢٢دا بووە یاسا و بووەتە ڕێنمایی ئامێری ڕادیۆیی. کۆمپانیای ئەپڵ لە کۆتایی ئەو مانگەدا پشتڕاستی کردەوە کە پابەندی ڕێساکان دەبێت.

دوو ھەفتە پێش ناساندنی فەرمی ئایفۆن ١٥، ڕاگەیەندرا کە ھەندێک لەو ئامێرانەی کە لە ھیندستان دروستکراون بۆ یەکەمجار لە ڕۆژی نمایشکردنیدا لە سەرانسەری جیھان دەفرۆشرێن.

ئایفۆن ١٥ یەکەم دیزاینی گەورەیە لە دوای ئایفۆن ١٢، کە لێوارەکانی گۆڕاوترن و شاشەیەکی کەمێک کێشراو و شووشەی پشتەوەی ھەیە. ھەردوو مۆدێلەکە بە پێنج ڕەنگ بەردەستن کە بریتین لە شین، پەمەیی، زەرد، سەوز و ڕەش. ئەمەش وای کردووە کە یەکەم ئایفۆن بێت کە نرخەکەی کەمتر بێت لە دوای ئایفۆن ئێکس ئاڕەوە کە لە کاتی نمایشکردنیدا لەگەڵ جۆرێکی پرۆداکت ڕێد نەنێردرێت.
ڕەنگ ناو شین پەمبە زەرد سەوز ڕەش
ئایفۆن ١٥ تایبەتمەندییەکی  ھەیە نمایش بە تەکنەلۆژیای (Super Retina XDR OLED) بە ڕوونی ٢٥٥٦×١١٧٩ پێکسڵ و چڕی پێکسڵ نزیکەی (460 PPI) بە ڕێژەی نوێبوونەوە ٦٠ ھێرتز. ئایفۆن ١٥ پڵەس تایبەتمەندییەکی ی ھەیە نمایش بە ھەمان تەکنەلۆژیا بە ڕوونی ٢٧٩٦×١٢٩٠ پێکسڵ و چڕی پێکسڵ نزیکەی (460 PPI). ھەردوو مۆدێلەکە ڕووناکی ئاسایی باشتریان ھەیە کە تا ١٬٠٠٠ نیت، لووتکەی ڕووناکی ئێچ دی ئاڕ تا ١٬٦٠٠ نیت، و لووتکەی ڕووناکی دەرەوە تا ٢٬٠٠٠ نیتە. تایبەتمەندی داینامیک ئایلەند ئێستا لەسەر ئایفۆن ١٥ ستانداردە، جێگەی ئەو نۆچەیە دەگرێتەوە کە لە ئایفۆن ١٣ەوە ناسێندرا تاقیکردنەوە تاقیکردنەوە تاقیکردنەوە تاقیکردنەوە تاقیکردنەوە

ئایفۆن ١٥ و ئایفۆن ١٥ پڵەس، ھەروەھا ئایفۆن ١٥ پرۆ و ئایفۆن ١٥ پرۆ ماکس، یەکەم مۆدێلی ئایفۆنن کە USB-C بەکاربھێنن، ھەروەھا یەکەم ئایفۆنەکان لە دوای ئایفۆن ٥ەوە کە گۆڕانکارییان بەسەردا ھاتووە بۆ دەرچەیەکی نوێی شەحنکردنەوە.

ھەموو مۆدێلەکانی ئایفۆن ١٥ پشتگیری (DisplayPort Alternate Mode)یان ھەیە لەسەر دەرچوونی ڤیدیۆی USB-C بە HDR تا ڕوونی 4K.

مۆدێلەکانی پێشووی ئایفۆن (لە ئایفۆن ٥ تا ئایفۆن ١٤) زۆرترین ڕوونی پشتگیریکراویان ھەبوو کە ١٦٠٠ x ٩٠٠ (کەمێک کەمتر لە ١٠٨٠ پی) لەگەڵ ئەداپتەری (Lightning Digital AV) بەھۆی سنووردارکردنی تەکنیکی پەیوەستکەری Lightning.

ئایفۆن ١٥ پڵەس تا ٢٦ کاتژمێر ڤیدیۆ و تا ١٠٠ کاتژمێر پەخشکردنی دەنگی پێشکەش بە بەکارھێنەران دەکات، ھەروەھا ئایفۆن ١٥ بە شێوەیەکی بەرچاو کەمتر پێشکەش دەکات، تا ٢٠ کاتژمێر ڤیدیۆ پەخش دەکرێت و تا ٨٠ کاتژمێر دەنگی پەخش دەکرێت.

 سەرچاوەکان 


پۆل:ئایفۆن